Diari Oficial de la Generalitat Valenciana


Sumari del DOGV 6730, del 08-03-2012 (2012/1913)

Notificació de la sentència dictada en el judici ordinari número 23/2010.
-------------------------------------------------------------------------

### Dades del document

Número de DOGV
:   6730

Data del DOGV
:   08-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1913


Organisme emissor
:   Jutjat de Primera Instància Número 2 de Vinaròs

Tipus de document
:   Edicte

Notificació de la sentència dictada en el judici ordinari número 23/2010. [2012/1913]  
Procediment ordinari - 000023/2010  
Demandant: Comunitat de Propietaris Apartamentos Marina.  
Procurador: Agustín Juan Ferrer.  
Demandat: Anton Schmitz i Urbanizadora Las Fuentes, SA.  
Procurador: -  
En el judici a què es fa referència s'ha dictat la resolució que té el text que, literalment, és com segueix:  
«Sentència número 4/2012  
Jutgessa que la dicta: Elena Zabalza Sánchez.  
Lloc: Vinaròs.  
Data: 12 de gener de 2012.  
Elena Zabalza Sánchez, jutgessa titular del Jutjat de Primera Instància i Instrucció número 2 d'aquesta capital i partit, he vist aquestes actuacions de judici ordinari, seguides amb el número 23/2010 entre el demandant, Comunitat de Propietaris Apartamentos Marina, representada pel procurador Agustín Juan Ferrer i assistida de la lletrada Ana María Febrer Senar, en substitució del seu company, el senyor Navas Esteller. I la part demandada, Antonio Schmitz i Urbanizadora Las Fuentes, SA, declarat en rebel·lia processal.  
Dispositiva  
Estime la demanda interposada pel procurador Agustín Juan Ferrer, en nom i representació de la Comunitat de Propietaris Apartamentos Marina, i condemne Antonio Schmitz i Urbanizadora Las Fuentes, SA, a pagar a l'actora la quantitat de 6.905,10 euros en concepte de principal, i també els interessos legals que aquesta quantitat produïsca i les costes processals.  
Expediu i uniu certificat d'aquesta resolució a les actuacions, tot incloent l'original en el llibre de sentències.  
Notifiqueu aquesta resolució a les parts del present expedient, i feu-los saber que s'hi pot interposar recurs d'apel·lació davant l'Audiència Provincial de Castelló. El recurs s'ha d'interposar davant del tribunal que haja dictat la resolució que s'impugna, dins del termini de 20 dies hàbils comptadors des de l'endemà de la notificació. En la interposició del recurs, l'apel·lant haurà d'exposar les al·legacions en què es base la impugnació, a més a més de citar la resolució objecte d'apel·lació i els pronunciaments que impugna, tal com estableix l'article 458 de la Llei d'Enjudiciament Civil, després de la reforma operada per Llei 37/2011, de 10 d'octubre, de Mesures d'Agilitació Processal.  
  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros que consignarà en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.  
  
Aquesta és la meua sentència que disposa, mana i firma Elena Zabalza Sánchez, jutgessa del Jutjat de Primera Instància i Instrucció número 2 de Vinaròs i partit. En done fe».  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis d'aquest Jutjat per a portar a efecte la diligència de notificació sentència a Anton Schmitz i Urbanizadora Las Fuentes, SA.  
  
Vinaròs, 17 de gener de 2012.- El secretari judicial: Sebastián Juan Roso Pablo.